ΚΑΝΟΝΙΣΜΟΣ (ΕΚ) αριθ. 508/1999 ΤΗΣ ΕΠΙΤΡΟΠΗΣ της 4ης Μαρτίου 1999 σχετικά με την τροποποίηση των παραρτημάτων Ι έως ΙV του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2377/90 του Συμβουλίου, της 26ης Ιουνίου 1990, για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης (1), όπως τροποποιήθηκε τελευταία από τον κανονισμό (ΕΚ) αριθ. 2728/98 της Επιτροπής (2), και ιδίως τα άρθρα 6, 7 και 8, Εκτιμώντας: ότι, από την ημερομηνία έκδοσης αυτού του κανονισμού, τα παραρτήματα τροποποίηθηκαν πολλές φορές 7 ότι, εξαιτίας του αριθμού τους, της περιπλοκίας τους και της διασποράς τους σε διάφορες Επίσημες Εφημερίδες, τα κείμενα αυτά είναι δύσκολο να χρησιμοποιηθούν και γι' αυτό στερούνται τη σαφήνεια που πρέπει να είναι ένα ουσιώδες στοιχείο για κάθε νομοθεσία 7 ότι, μ' αυτές τις συνθήκες, πρέπει να γίνει η κωδικευσή τους 7 ότι, μ' αυτή την ευκαιρία, πρέπει η ονομασία ή η χημική περιγραφή ορισμένων ενώσεων να αποδοθούν σωστά ή να γίνουν πιο επακριβή και να διορθωθούν ορισμένα βασικά λάθη 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των κτηνιατρικών φαρμάκων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα παραρτήματα I έως IV του κανονισμού (ΕΟΚ) αριθ. 2377/90 τροποποιούνται σύμφωνα με το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την εξηκοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 4 Μαρτίου 1999.

[Source: multi_eurlex | Tokens: 1852]